**Győrtelek Község Önkormányzata Képviselő-testületének 2019. október 30. napján tartott nyilvános, rendkívüli ülésének jegyzőkönyve**

**1./ jegyzőkönyve:1-3.**

**2./ tárgysorozata: 1-3.**

**3./ rendeletei: ---**

**4./határozatai:92, 93, 94 /2019. (X.30.)**

Száma: Gy/210-26/ 2019.

**TÁRGYSOROZAT**

Elfogadott, Tárgyalt Napirendi pontok:

**1./ Gazdaságélénkítő programban való részvételről**

Előterjesztő: Halmi József polgármester

**2./ Közmeghallgatás időpontjának kitűzéséről**

Előterjesztő: Halmi József polgármester

**3./ Egyebek.**

Előterjesztő: Halmi József polgármester

**Győrtelek, 2019. október 30.**

**Halmi József**

**polgármester**

**Készült:** Györtelek Község Önkormányzat Képviselő-testületének 2019. október hó 30. napján, 08.00 órakornyilvános, rendkívüli ülésén a 4752 Györtelek, Kossuth utca 47. szám alatt, az önkormányzat székhelyén a Házasságkötő teremben.

**Jelen vannak:**

Halmi József polgármester, Debreceni Zoltán, Demeter Antalné, Bétériné Szabó Anikó, Halász Mihályné, Kisgyörgy Lajos; dr. Sipos Éva jegyző tanácskozási joggal jelen van

Tomori Szabolcsné képviselő családi okok miatt nincs jelen, melyet jelzett előre.

**Halmi József polgármester:** Köszönti a megjelenteket megállapítja, hogy határozatképes a képviselő-testület, hét fő képviselőből hat fő, beleértve a polgármestert, megjelent.

Polgármester úr javasolja, hogy a szóban javasolt, rövid úton összehívott ülés napirendi pontjai legyen a következő: **1./ Gazdaságélénkítő programban való részvétel** Előterjesztő: Halmi József polgármester, **2./ Közmeghallgatás időpontjának kitűzése** Előterjesztő: Halmi József polgármester, **3./ Egyebek** Előterjesztő: Halmi József polgármester

Van e esetleg kiegészítés, javaslat? Nem volt.

A képviselő-testület egyetért a szóbeli javaslat alapján a napirendi pontok tárgysorozatba vételével hat igen szavazattal elfogadta a napirendi pontokat a fenti tárgysorozatban rögzítettek szerint.

**Győrtelek Község Önkormányzata Képviselő-testületének**

**92/2019. (X.30.) határozata**

**a napirendi pontokról, tárgysorozatról**

**Györtelek község Önkormányzata Képviselő-testülete az alábbiak szerint fogadja el az ülés napirendi pontjait:**

**1./ Gazdaságélénkítő programban való részvétel**

Előterjesztő: Halmi József polgármester

**2./ Közmeghallgatás időpontjának kitűzése**

Előterjesztő: Halmi József polgármester

**3./ Egyebek.**

Előterjesztő: Halmi József polgármester

**A rendkívüli ülés szükségességét pályázati határidők betartása indokolja, a döntések meghozatala nélkül hátrányos helyzetbe kerülhetne az önkormányzat.**

**1.napirendi pont: Gazdaságélénkítő programban való részvételről**

**Előterjesztő: Halmi József polgármester**

Halmi József polgármester: szóbeli előterjesztést tesz. A Belügyminisztérium munkatársai már több alkalommal voltak itt egyeztetni, kiválasztottak 50 önkormányzatot, különböző szempontok alapján. Felmérték a rendelkezésre álló erőforrásokat, különböző szektorok lehetőségeit, milyen hálózatokkal, milyen közszolgáltatásokkal rendelkezünk. A testületnek döntést kellene hozni arról, hogy részt veszünk ebben a programban, 5 fő számára álláshelyet teremtünk, a helyi kezdeményezéseket támogatjuk, ami a gazdaságélénkítést szolgálja, bevonjuk az önkormányzati Nonprofit Kft-t, asztalos műhely tevékenységre vonatkozóan.

Halmi József polgármester: Kérem, jelezze kézfelemeléssel, aki egyetért azzal, hogy a testület a Kormány által meghirdetett, Belügyminisztérium által koordinált gazdaságélénkítő programban részt vegyen, bevonva az önkormányzati tulajdonú Nonprofit Kft-t, 5 fő számára munkahelyet teremtve, asztalos tevékenységre vonatkozóan.

Györtelek Község Önkormányzat Képviselő-testülete hat igen szavazattal, tartózkodás és ellenszavazat nélkül egyhangúan a következő határozatot hozta:

**Győrtelek Község Önkormányzata Képviselő-testületének**

**93/2019.(X.30.) határozata**

**gazdaság élénkítő programban való részvételről, pályázat kérelem benyújtásáról**

Győrtelek Község Önkormányzatának Képviselő-testülete úgy határoz, hogy a Magyarország egyes területei közötti gazdasági egyenlőtlenség csökkentése érdekében szükséges fejlesztési programcsomagról kihirdetett 1403/2019. (VII.5) Korm. határozat alapján, Magyarország Belügyminisztere által meghirdetett, a Kedvezményezett Települések Gazdaságélénkítő Programjában való részvételre vonatkozóan pályázati kérelmet nyújt be. A gazdaságélénkítő programban részt vesz, az általa benyújtott kérelemben foglaltak megvalósítását vállalja.  
A képviselő-testület a kötelezően benyújtandó mellékletekben foglaltak alapján, vállalja az asztalos műhely kialakítását, 5 fő számára munkahelyet teremtve, vállalja továbbá, hogy a létrehozott termelői egységet, asztalos műhelyt, az Önkormányzat 100%-os tulajdonában lévő Szamos Szociális Nonprofit Kft. bevonásával hosszútávon működteti. A képviselő-testület a helyi gazdaságélénkítést szolgáló kezdeményezéseket támogatja.

Felelős: Polgármester

Határidő: pályázati felhívás szerint

**2.napirendi pont: Közmeghallgatás időpontjának kitűzéséről**

**Előterjesztő: Halmi József polgármester**

**Halmi József polgármester:** szóbeli előterjesztést tesz. Előre meghirdetett közmeghallgatást kell tartani évente egyszer a testületnek. Javasoljatok időpontot. Én november 19-e, kedd, 17 órát javaslok.

**Halmi József polgármester** Jelezze kézfelemeléssel, aki egyetért azzal, hogy előre meghirdetett közmeghallgatást tart 2019.november 19-én, kedden, 17 órai kezdettel testület.

Györtelek Község Önkormányzat Képviselő-testülete hat igen szavazattal, tartózkodás és ellenszavazat nélkül egyhangúan a következő határozatot hozta

**Györtelekl Község Önkormányzata Képviselő-testületének**

**94/2019. (X.30.) határozata**

**a közmeghallgatás időpontjának kitűzéséről**

Györtelek Község Önkormányzat képviselő-testülete úgy dönt, hogy közmeghallgatást tart, a helyi önkormányzatokról szóló 2011. évi CLXXXIX. törvény 54.§-a alapján. Az éves előre meghirdetett közmeghallgatást 2019. november 19. napján, kedden, 17.00 órától a Művelődési Házban tartja.

További kérdés, vélemény, hozzászólás, közérdekű bejelentés nem volt, ezért az ülést bezárta Polgármester úr.

**Györtelek, 2019.október 30.**

**Halmi József dr. Sipos Éva**

**polgármester jegyző**